Σημαντικές ελαφρύνεις για 250.000 μη μισθωτούς φέρνουν οι μειώσεις στις ασφαλιστικές εισφορές σε ελεύθερους επαγγελματίες, αυτοαπασχολούμενους και αγρότες.

Όπως σημείωσε ο πρωθυπουργός, Αλέξης Τσίπρας, από το βήμα της Βουλής, το νομοσχέδιο του υπουργείου Εργασίας και Κοινωνικής Ασφάλισης και Αλληλεγγύης για τις μειώσεις στις ασφαλιστικές εισφορές, προβλέπει:

Τη μείωση στις εισφορές για κύρια σύνταξη κατά 33% για ελεύθερους επαγγελματίες, αυτοαπασχολούμενους και αγρότες.

Βελτιωμένο καθεστώς εκπτώσεων στις εισφορές για τους νέους επιστήμονες.

Μείωση στο ελάχιστο της εισφοράς για εφάπαξ, και μάλιστα αναδρομικά από 1/1/2017, για τους αυτοαπασχολούμενους επιστήμονες μηχανικούς, δικηγόρους και γιατρούς.

Κατέθεσε μάλιστα στα πρακτικά πίνακες με παραδείγματα για τις νέες ασφαλιστικές εισφορές.